Music Box (cinta)

Music Box (títol orichinal en anglés, en aragonés Caixa de musica, estrenada en Aragón con o suyo títol traduciu enta lo castellano como La caja de música) ye una cinta de cine estausunidense de cine de drama de chudicios estrenada l'anyo 1989, dirichida por Costa-Gavras seguntes un guión orichinal de Joe Eszterhas, con una banda sonora orichinal de Philippe Sarde, una dirección de fotografía de Patrick Blossier y una producción cinematografica d'Irwin Winkler ta la productora cinematografica Carolco Pictures. Conta con un elenco formau por Jessica Lange, Armin Mueller-Stahl, Frederic Forrest, Donald Moffat, Michael Rooker, Lukas Haas, James Zagel, Cheryl Lynn Bruce, Ned Schmidtke, Elżbieta Czyżewska, Sol Frieder, Magda Szekely Marburg, Michael Shillo y Mari Törőcsik, entre d'atros actors.

A cinta s'inspira en o caso real de John Demjanjuk, un criminal de guerra ucrainés, y la escribió lo guionista Joe Eszterhas, qui amostró lo guión a su pai y que 10 anyos dimpués conoixió que iste, lo conte István Esterházy, heba estau militant d'o Nyilaskeresztes Párt – Hungarista Mozgalom, un partiu politico faixista ultranacionalista responsable de l'asasinato masivo de chudieus y chitans mientres os dos zaguers anyos d'a Segunda Guerra Mundial en colaborando con o Tercer Reich, momento en o cual o guionista talló a ran a relación con su pai. En a cinta, Michael J. Laszlo ye un inmigrant procedent d'Hongría a qui s'heba concediu a nacionalidat estasunidense en 1952, y que en a epoca actual d'a cinta (1989) se troba acusau de greus crímens como miembro d'escuadrons d'a muerte en o suyo país d'orichen en 1944 y 1945. La suya filla, que ye abogada y que ha naixiu y viviu siempre en os Estaus Unius, decide estar a suya avogada defensora. En o chudicio se detallan poquet a poquet os greus crímens cometius, y los testigos senyalan con unanimidat a Michael J. Laszlo como lo responsable. Tanimientres, a suya filla contina creyendo en a inocencia de su pai y con habilidat (y l'aduya anonima de bels deconoixius que li aportan documentos) desmonta parcialment os testimonios. Uno d'os testigos se troba en un hespital en Budapest, y lo chuez, lo fiscal y l'avogada defensora marchan a Budapest ta recibir o suyo testimonio, trobando-se con que en realidat ya heba identificau d'antes mas a d'atras personas como responsables d'os crímens de que s'acusa a Michael J. Laszlo. Tanimientres, mientres ixa visita a Budapest, la filla visita a una muller, vídua d'un supuesto amigo de su pai a qui iste diz que li ampraba diners, y descubre que en realidat ixe "amigo" li feba chantache y que en realidat ye l'asasino con un gran curcuso en a cara que los testigos describiban como lo companyero inseparable de l'asasino que identifican con su pai. Atamas de tot ixo, en no poder probar suficientment os cargos, o chuez decide declarar inocent a Michael J. Laszlo.

A cinta s'ambienta en a suya epoca actual (1989) en as ciudaz de Chicago en Estaus Unius y Budapest en Hongría y las suyas escenas se filmoron en ixas mesmas localidaz y en os estudios Mafilm en Budapest. Localizacions de Music Box en Internet Movie Database.

Se tracta d'una cinta que ha recibiu bels premios y nominacions, en destacando una nominación a los Premios Oscar en a suya 62ena edición a la Millor Actriz y una nominación a los Premios Globos d'Oro en a suya 47ena edición a la Millor Actriz Dramatica.

 Elenco Music Box en Internet Movie Database. 
 Actor  Papel  Notas    '''' 

 Se veiga tamién 
 Cine en 1989.
 Cintas de 1989.

 Referencias 

Categoría:Cintas ambientadas en Budapest
Categoría:Cintas ambientadas en Chicago
Categoría:Cintas ambientadas en 1989
Categoría:Cintas con banda sonora orichinal de Philippe Sarde
Categoría:Cintas con dirección de fotografía de Patrick Blossier
Categoría:Cintas con guión de Joe Eszterhas
Categoría:Cintas con montache de Joële Van Effenterre
Categoría:Cintas de cine de chudicios
Categoría:Cintas de cine de drama
Categoría:Cintas d'Estaus Unius
Categoría:Cintas dirichidas por Costa-Gavras
Categoría:Cintas en anglés
Categoría:Cintas en hongaro
Categoría:Cintas en Panavision
Categoría:Cintas interpretadas por Armin Mueller-Stahl
Categoría:Cintas interpretadas por Cheryl Lynn Bruce
Categoría:Cintas interpretadas por Donald Moffat
Categoría:Cintas interpretadas por Elżbieta Czyżewska
Categoría:Cintas interpretadas por Frederic Forrest
Categoría:Cintas interpretadas por James Zagel
Categoría:Cintas interpretadas por Jessica Lange
Categoría:Cintas interpretadas por Lukas Haas
Categoría:Cintas interpretadas por Magda Szekely Marburg
Categoría:Cintas interpretadas por Mari Törőcsik
Categoría:Cintas interpretadas por Michael Rooker
Categoría:Cintas interpretadas por Michael Shillo
Categoría:Cintas interpretadas por Ned Schmidtke
Categoría:Cintas interpretadas por Sol Frieder
Categoría:Cintas rodadas en Budapest
Categoría:Cintas rodadas en Chicago